  Туспуктэм: сайтысь скриншот Майя Бывальцева 12-тӥ толсурысен Удмуртиын эмчи доры гожтӥськыны выль луонлыкъёс кылдӥзы. Со сярысь элькунысь тазалыкез утёнъя министерстволэн пресс-службаез ивортӥз. Телефон пыр: – 122 номеро телефонъя ужан нуналъёсы 8 часысен 19 часозь, кӧснуналэ – 8 часысен 14 часозь; – Удмуртиысь тазалыкез утёнъя министерстволэн 8 800 100 24 47 номеро ӟырдыт линиезъя ужан нуналъёсы 8 часысен 19 часозь, кӧснуналэ но арнянуналэ – 8 часысен 16 часозь. Озьы ик эмъяськонниослэн регистратураязы жингыртыса гожтӥськыны луэ. Интернет пыр: – Кун юрттӥськетъёсъя огъя портал (Госуслуги); – Эм юрттӥськетъя улосвыл портал. Улосвыл порталын эмчи доры гожтӥьскыны но вань эмчиослэсь ужан радлыксэс учкыны, гожтӥськемез отменить карыны, номерок ӧвӧл ке, возьман листэ гожтӥськыны, ас аккаунт пыр ӵыжы-выжыосты гожтыны луэ. Тегъёс: Тазалык тазалыкезутён Удмуртия  